

LIEPĀJAS PILSĒTAS DOME

**LIEPĀJAS PIRMSSKOLAS IZGLĪTĪBAS IESTĀDE “GAILĪTIS”**

Reģ. Nr.3001901816

Muitas ielā 3, Liepājā, LV 3401, tālrunis 63422706, e pasts gailitis@liepaja.edu.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

APSTIPRINU

Liepājas pirmsskolas izglītības iestādes

“Gailītis” vadītāja E. Harmsone

2018.gada 3.aprīlī

**KĀRTĪBA, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē pirmsskolas izglītības iestādi.**

*Izdota saskaņā ar 2011. gada 1. februāra*

 *Ministru kabineta noteikumiem Nr.89*

 *’’Kārtība, kādā izglītības iestāde informē*

 *izglītojamo vecākus, pašvaldības vai valsts*

 *iestādes, ja izglītojamais bez attaisnojoša*

*iemesla neapmeklē izglītības iestādi’’*

1. Kārtība, kādā pirmsskolas izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē pirmsskolas izglītības iestādi ( turpmāk – Kārtība) nosaka, kādā Liepājas pirmsskolas izglītības iestāde ’’Gailītis’’ (turpmāk -pirmsskolas izglītības iestāde) informē vecākus (personas, kas realizē aizgādību)(turpmāk- vecāki), pašvaldības vai valsts iestādes, ja izglītojamais (turpmāk –bērns) bez attaisnojoša iemesla neapmeklē pirmsskolas izglītības iestādi.
2. Kārtība ir saistoša vecākiem, kuru bērns ir pirmsskolas izglītības iestādes izglītojamais un, kurš apgūst obligāto 5-6 gadīgo bērnu sagatavošanu pamatizglītības apguvei.
3. Vecāki, kuru bērns apgūst obligāto 5-6 gadīgo bērnu sagatavošanu pamatizglītības apguvei, ar Kārtību tiek iepazīstināti katru gadu septembrī organizējot grupas vecāku sapulci un pēc vajadzības mācību gada laikā.
4. Vecāku iepazīstināšanu ar Kārtību grupas pirmsskolas izglītības skolotājs reģistrē speciālā veidlapā, kurā norādīts Kārtības nosaukums, datums, kad notikusi iepazīstināšana, vecāka paraksts un paraksta atšifrējums.
5. Grupas pirmsskolas izglītības skolotājs katru darba dienu reģistrē bērnu ierašanos vai neierašanos grupas žurnālā.
6. Vecāki par bērna neapmeklēšanas iemeslu līdz pulksten 900 paziņo savas grupas pirmsskolas izglītības pedagogam personīgi, vai zvanot dežūrējošam administrātoram pa tālruni 63425533.
7. Ja bērns nav ieradies pirmsskolas izglītības iestādē līdz pulksten 900 un nav informācijas par neierašanās iemeslu, grupas pirmsskolas izglītības skolotājs pirmsskolas izglītības iestādes darba dienas laikā, sazinās ar vecākiem, lai noskaidrotu bērna neierašanās iemeslu. Ja sazināties ar vecākiem nav izdevies, grupas pirmsskolas izglītības skolotājs par to ziņo pirmsskolas izglītības iestādes administrācijai.
8. Ja bērns nav apmeklējis pirmsskolas izglītības iestādi vairāk nekā trīs ( 3) mācību dienas un pirmsskolas izglītības iestādei nav informācijas par neierašanās iemeslu vai iemesls nav uzskatāms par attaisnojošu, pirmsskolas izglītības iestādes vadītāja nekavējoties Valsts izglītības sistēmā ievada informāciju par izglītojamā kavējumiem un to iemesliem (ja tie ir zināmi), kā arī rīcību to novēršanai.
9. Liepājas izglītības pārvaldes speciālists, ievērojot Valsts izglītības informācijas sistēmā ievadīto informāciju, ja nepieciešams, sadarbībā ar pirmsskolas izglītības iestādi un citām institūcijām, tostarp sociālo dienestu un bāriņtiesu, noskaidro izglītības iestādes neapmeklēšanas cēloņus un koordinē to novēršanu.
10. Ja ir pamatotas aizdomas, ka pārkāptas tā izglītojamā tiesības, kas bez attaisnojoša iemesla neapmeklē pirmsskolas izglītības iestādi un pašvaldības kompetentajām iestādēm konstatēto tiesību pārkāpumu nav izdevies novērst, pirmsskolas izglītības iestāde par minēto tiesību pārkāpumu informē Valsts bērnu tiesību aizsardzības inspekciju.